# 

**Nacionalna strategija Republike Slovenije za boj proti antisemitizmu**

**(OSNUTEK)**

Vsebina

[SEZNAM KRATIC 3](#_Toc125016354)

[UVOD 4](#_Toc125016355)

[**OSREDNJA PODROČJA DELA** 6](#_Toc125016356)

[1. PREPREČEVANJE IN BOJ PROTI VSEM OBLIKAM ANTISEMITIZMA 6](#_Toc125016357)

[1.1 OBSTOJEČE STANJE IN DOSADANJE AKTIVNOSTI 6](#_Toc125016358)

[1.2 PRAVNE PODLAGE 7](#_Toc125016359)

[1.3 UKREPI 11](#_Toc125016360)

[2. ZAŠČITA IN NEGOVANJE JUDOVSKE KULTURE 13](#_Toc125016361)

[2.1 OBSTOJEČE STANJE IN DOSEDANJE AKTIVNOSTI 13](#_Toc125016362)

[2.2 PRAVNE PODLAGE 14](#_Toc125016363)

[2.3 UKREPI 15](#_Toc125016364)

[3. IZOBRAŽEVANJE, RAZISKAVE IN SPOMIN 16](#_Toc125016365)

[3.1 OBSTOJEČE STANJE IN DOSEDANJE AKTIVNOSTI 16](#_Toc125016366)

[3.2 PRAVNE PODLAGE 19](#_Toc125016367)

[3.3 UKREPI 20](#_Toc125016368)

[4. VIRI 21](#_Toc125016369)

# SEZNAM KRATIC

|  |  |
| --- | --- |
| EU | – Evropska unija |
| IHRA | – Mednarodna zveza za spomin na holokavst |
| KZ-1 | – Kazenski zakonik |
| MIZŠ | – Ministrstvo za izobraževanje, znanost in šport |
| MK | – Ministrstvo za kulturo |
| MNZ | – Ministrstvo za notranje zadeve |
| MP | – Ministrstvo za pravosodje |
| MVI | – Ministrstvo za vzgojo in izobraževanje |
| MZEZ | – Ministrstvo za zunanje in evropske zadeve |
| MZZ | – Ministrstvo za zunanje zadeve |
| OZN | – Organizacija združenih narodov |
| UPRO | – Uprava Republike Slovenije za probacijo |
| URSIKS | – Uprava Republike Slovenije za izvrševanje kazenskih sankcij |
| ZRSŠ | – Zavod Republike Slovenije za šolstvo |

# UVOD

Ustava Republike Slovenije vsakomur, ki se nahaja na njenem ozemlju, v 14. členu zagotavlja enake človekove pravice in temeljne svoboščine. Republika Slovenija je pogodbenica številnim mednarodnim (npr. Mednarodnemu paktu o državljanskih in političnih pravicah, Mednarodnemu paktu o ekonomskih, socialnih in kulturnih pravicah ter Mednarodni konvenciji o odpravi vseh oblik rasne diskriminacije) in regionalnim (Evropska konvencija o varstvu človekovih pravic, Listina EU o temeljnih pravicah) mednarodnim pogodbam o človekovih pravicah, s katerimi se je zavezala, da bo vsakemu posamezniku zagotavljala vse v predmetnih dokumentih navedene politične, ekonomske, socialne in kulturne pravice ter hkrati prepovedala, preprečevala in kaznovala tako rasno diskriminacijo, kot tudi hujskanje k nacionalnemu, rasnemu ali verskemu sovraštvu ter spodbujanje k diskriminaciji, sovražnosti ali nasilju.

Navkljub vsem prizadevanjem in tudi napredku na področju izgradnje strpnejše družbe in boju proti nestrpnosti, sovražnemu govoru ter hujskaštvu, notranje in zunanje politične razmere, manipulacije s kulturo, vero in ekonomskimi stiskami kažejo na to, da ni mogoče govoriti, da je delo na področju izgradnje vključujoče strpne družbe, temelječe na dialogu in sprejemanju različnosti, zaključeno. Kot je izgradnja take družbe kontinuiran in ponavljajoč s proces, ostaja tudi boj proti antisemitizmu, kot tudi proti drugim oblikam etnične, rasne, jezikovne, verske in kulturne nestrpnosti, nedokončan proces.

V Evropski uniji (n nadaljevanju: EU) smo priča tako krepitvi števila primerov antisemitskega sovražnega govora kot tudi več (tako ali drugače) antisemitsko obarvanim fizičnim napadom na judovske skupnosti ter judovsko kulturno dediščino.[[1]](#footnote-1) Iz navedenega je razvidno, da antisemitizem, in pojavi nasilnega ekstremizma kot škodljivi družbeni fenomeni ter sredstva družbeno-politične manipulacije v Evropi niso izkoreninjeni.

Da bi take pojave zaustavili, preprečili oz. s preventivnim delovanjem pravočasno naslovili, je bila sprejeta izjava Sveta EU o boju proti antisemitizmu in razvoju skupnega varnostnega pristopa za boljšo zaščito judovskih skupnosti in institucij v Evropi.[[2]](#footnote-2) Svet EU je večkrat pozval vse države članice EU,[[3]](#footnote-3) k oblikovanju in udejanjanju celovite strategije za preprečevanje in boj proti vsem oblikam antisemitizma kot dela svojih strategij za preprečevanje rasizma, ksenofobije, radikalizacije in nasilnega ekstremizma ter k okrepitvi prizadevanj za zagotovitev varnosti in zaščite judovskim skupnostim, njihovim institucijam in pripadnikom. Komisija Sveta Evrope proti rasizmu in nestrpnosti (ECRI) je v letu 2019 državam, članicam Sveta Evrope, izdala Priporočilo št. 9 o preprečevanju in boju proti antisemitizmu.[[4]](#footnote-4) Priporočilo oblastem v državah članicah (ob upoštevanju specifik pojavnosti antisemitizma v vsaki od njih) predlaga liste praktičnih ukrepov s področij ozaveščanja javnosti in relevantnih deležnikov o relevantnosti tematike ter priprave politik in zakonodaj, namenjenih boju proti antisemitizmu.

Svet, kakšnega smo poznali od konca hladne vojne, se je tako zaradi globalno-političnih kot tudi zaradi gospodarskih in tehnoloških sprememb predrugačil v tolikšni meri, da bomo države EU, v kolikor želimo ohraniti svoje kulturno-civilizacijske dosežke, morale še aktivneje pristopiti k varovanju in promociji demokracije in strpnosti, varovanju človekovih pravic (med katere sodijo tudi pravice skupnosti, ki so bile v preteklosti izpostavljene diskriminaciji, preganjanju in uničevanju) ter boju proti nestrpnosti, sovražnemu govoru in nasilnemu ekstremizmu.

Judovska skupnost, skupaj s svojo zgodovino, družbenim udejstvovanjem, kulturnim in intelektualnim izročilom, predstavlja pomemben del družbenega in kulturnega bogastva Republike Slovenije, katerega si mora slednja prizadevati varovati in ohranjati. Neizpodbitno zgodovinsko dejstvo ostaja, da je bila na ozemlju današnje Republike Slovenije do konca II. svetovne vojne judovska skupnost v določenih zgodovinskih obdobjih, od srednjega veka naprej podvržena omejevanju pravic, napadom, preganjanju in v času okupacije (II. svetovne vojne) holokavstu. Sklepi Sveta EU za pravosodje in Sveta EU za notranje zadeve[[5]](#footnote-5) in politične zaveze, kot so npr. zaveze Republike Slovenije na Vrhu za demokracijo[[6]](#footnote-6) 9. in 10. decembra 2021 glede krepitvedejavnosti za ozaveščanje o antisemitizmu in žrtvah holokavsta Republiko Slovenijo zavezujejo k sprejemu strategije in izvajanju konkretnih ukrepov za boj proti vsem pojavnim oblikam antisemitizma, ukrepov za ohranitev izročila in spomina na holokavst, kot tudi ukrepov, ki bodo tukajšnji judovski skupnosti zagotovili ugodne pogoje za ohranjanje svoje kulture in načina življenja.

Boj proti antisemitizmu predstavlja skupno odgovornost in terja koordinirane ukrepe na vseh ravneh. Tri ključna področja Nacionalne strategije Republike Slovenije za boj proti antisemitizmu, za katere bodo pristojni deležniki po njenem sprejetju v področnih akcijskih načrtih pripravili konkretne ukrepe so:

* koordinacija dela in aktivnosti državnih organov v prepoznavanju, raziskovanju, preprečevanju, naslavljanju in kaznovanju vseh pojavnih oblik antisemitizma (ki obsegajo ukrepe od boja proti vsem oblikam naracij, ki širijo nestrpna in antisemitska sporočila do programov pomoči resocializacije antisemitsko-ideološko radikaliziranim posameznikom) v slovenski družbi;
* preventivno delo, ki ozavešča in promovira dejstvo, da predstavlja judovska kultura in skupnost sestavni del slovenske družbe;
* krepitev znanj in seznanjenosti slovenske družbe s holokavstom ter ohranjanje spomina nanj med mlajšimi generacijami.

Strategijo vodijo tri temeljna vodila: prepoznavanje problema antisemitizma, spodbujanje ozaveščanja in ohranjanje judovske kulture ter spomina na holokavst s splošnim ciljem: za Slovenijo, Evropsko unijo in svet brez antisemitizma. Zasnovana je tako, da daje spodbudo in smernice za izvedbo konkretnih ukrepov kot tudi za promocijo obstoječih primerov dobrih praks na področju seznanjanja z judovsko kulturo, izgradnje strpne in pluralne družbe ter naslavljanja antisemitizma v vseh pojavnih oblikah. Cilj prve nacionalne strategije je vzpostaviti ustrezen organizacijsko-vsebinski okvir, ki bo ustvaril ugodne pogoje za ohranjanje lokalnih judovskih izročil in kulture v Republiki Sloveniji ter gradil na celovitem, povezanem in usklajenem naslavljanju boju proti antisemitizmu.

# **OSREDNJA PODROČJA DELA**

# PREPREČEVANJE IN BOJ PROTI VSEM OBLIKAM ANTISEMITIZMA

## 1.1 OBSTOJEČE STANJE IN DOSEDANJE AKTIVNOSTI

Antisemitizem je družbeno-politični pojav, ki ima v Evropi (in v Sloveniji) dolgo zgodovino. Pojavlja(l) se (je) v različnih, bolj ali manj manifestnih oblikah in v osnovi temelji na iskanju grešnega kozla (*scape-goating*) in dajanju poenostavljenih in lahko razumljivih razlag na kompleksne izzive in težave, s katerimi so se soočale evropske družbe. Zaradi globalnosti in informacijske povezanosti današnjega sveta, se teorije zarot in sporočil z antisemitskimi vsebinami preko spleta in socialnih omrežij širijo tudi v Sloveniji. Ker gre še za eno od oblik širjenja sovraštva in antisemitskih idej, morajo pristojne institucije in relevantni deležniki v Republiki Sloveniji aktivneje sistemsko in strateško pristopiti k preventivnemu delu pri preprečevanju širjenja in popularizacije takih idej kot tudi k obravnavi manifestacij antisemitizma v slovenski družbi.

**Republika Slovenija obsoja vse oblike in pojave antisemitizma, ekstremizma, rasizma, rasne diskriminacije, ksenofobije, neonacizma, neofašizma in vseh drugih oblik nestrpnosti in je zavezana globalnim prizadevanjem proti vsem zgoraj omenjenim oblikam nestrpnosti.**

Ministrstvo za zunanje in evropske zadeve (v nadaljevanju: MZEZ) vsako leto podpira aktivnosti, ki prispevajo k ozaveščanju za strpnost. **Republika Slovenija je 1. decembra 2011 postala članica Mednarodne zveze za spomin na holokavst (*International Holocaust Alliance- IHRA*). Namen IHRA je zagotoviti politično in družbeno podpro prizadevanjem za poučevanje o holokavstu, ohranjanju spomina nanj in njegovo raziskovanje na nacionalni in mednarodni ravni. Po včlanitvi v IHRA je Vlada Republike Slovenije imenovala stalno slovensko delegacijo pri IHRA, ki se ukvarja s prioritetnimi področji: spominjanjem, raziskovanjem in izobraževanjem.**  Ob obeležitvi Mednarodnega dneva spomina in dostojanstva žrtev genocida in prevencije genocida leta 2016 je bila ciljnim javnostim, še posebej mladim, predstavljena v slovenščino prevedena publikacija Organizacije združenih narodov (v nadaljevanju: OZN) Okvir za preprečevanje grozodejstev - priročnik za preprečevanje, ki ozavešča o morebitnih nevarnostih, kazalnikih in sprožilcih, ki lahko pripeljejo do grozodejstev, kakršna so se dogajala v holokavstu. Antisemitizem je eden od pojavov, ki so znanilci nevarne nestrpnosti, ki lahko v določenih okoliščinah vodi do grozodejstev, ki so se v zgodovini že pripetila. Judovski kulturni center Ljubljana od leta 2015 vsako leto organizira Festival Hiša strpnosti, ki je javna platforma za ozaveščanje javnosti o sodobnih oblikah nestrpnosti in sovraštva, vključno z antisemitizmom. S to dejavnostjo in spominjanjem na holokavst je to vodilni festival v Sloveniji namenjen promociji človekovih pravic in s tem deluje preventivno, zlasti med mlado generacijo. MZZ oz. MZEZ redno podpira aktivnosti pri ozaveščanju javnosti za strpnost. Ob novih filmih, razstavah, gledaliških predstavah, predavanjih ter predstavitvah knjig na predmetne teme, so na festivalu redno vsako leto potekala 'izobraževalna jutra' – tj. usmerjeni vsebinski pogovori, namenjeni generacijam mladih. Minister za zunanje zadeve je 27. januarja 2022 sodeloval v spletni kampanji spominjanja in ozaveščanja o holokavstu »*#NotOn My Watch*«.

Republika Slovenija je sodelovala pri vsebinski pripravi in je so-sponzorirala Resolucijo OZN o zanikanju holokavsta, ki sta jo predlagala Izrael in Nemčija.[[7]](#footnote-7)

## 1.2 PRAVNE PODLAGE IN PRAVNO NEOBVEZUJOČE DEFINICIJE MEDNARODNE ZVEZE ZA SPOMIN NA HOLOKAVST (IHRA)

**Ustava Republike Slovenije** zagotavlja pravico do osebnega dostojanstva in varnosti (34. člen Ustave) in enake človekove pravice in temeljne svoboščine, ne glede na narodnost, raso, spol, jezik, vero, politično ali drugo prepričanje, gmotno stanje, rojstvo, izobrazbo, družbeni položaj, invalidnost ali katerokoli drugo osebno okoliščino. (14. člen Ustave)

Protiustavno je vsakršno spodbujanje k narodni, rasni, verski ali drugi neenakopravnosti ter razpihovanje narodnega, rasnega, verskega ali drugega sovraštva in nestrpnosti. (63. člen Ustave)

V 49. členu **Kazenskega zakonika (KZ-1)**[[8]](#footnote-8) slovenska zakonodaja sledi konceptu t. i. zločina iz sovraštva (hate crime). Gre za obteževalno okoliščino, ki jo morajo sodišča obvezno upoštevati pri odmeri kazni za storilce kaznivih dejanj, povod za katere bodo osebne okoliščine žrtve. Tretji odstavek člena namreč določa, da:»Če je bil nagib za storitev kaznivega dejanja narodnostna, rasna, verska ali etnična pripadnost oškodovanca, njegov spol, barva kože, poreklo, premoženjsko stanje, izobrazba, družbeni položaj, politično ali drugo prepričanje, invalidnost, spolna usmerjenost ali katerakoli druga osebna okoliščina, se to vedno upošteva kot obteževalna okoliščina.«.

V 297. členu **Kazenskega zakonika (KZ-1)** je kot kaznivo dejanje, ki se kaznuje z zaporom do dveh let, opredeljeno javno spodbujanje ali razpihovanje sovraštva, nasilja ali nestrpnosti, ki temelji na narodnostni, rasni, verski ali etnični pripadnosti, spolu, barvi kože, poreklu, premoženjskem stanju, izobrazbi, družbenem položaju, političnem ali drugem prepričanju, invalidnosti, spolni usmerjenosti ali katerikoli drugi osebni okoliščini, ko je dejanje storjeno na način, ki lahko ogrozi ali moti javni red in mir, ali z uporabo grožnje, zmerjanja ali žalitev.

Enaka kazen velja za javno širjenje ideje o večvrednosti ene rase nad drugo ali dajanje kakršnekoli pomoči pri rasistični dejavnosti ali zanikanju, zmanjševanju pomena, odobravanju, opravičevanju, smešenju ali zagovarjanju genocida, holokavsta, hudodelstva zoper človečnost, vojnega hudodelstva, agresije ali druga kazniva dejanja zoper človečnost, kot so opredeljena v pravnem redu Republike Slovenije.

Če je bilo opisano kaznivo dejanje prejšnjih odstavkov storjeno z objavo v sredstvih javnega obveščanja ali na spletnih straneh, se s kaznijo iz prvega ali drugega odstavka tega člena kaznuje tudi odgovorni urednik oziroma tisti, ki ga je nadomeščal, razen če je šlo za prenos oddaje v živo, ki ga ni mogel preprečiti ali za objavo na spletnih straneh, ki uporabnikom omogočajo objave vsebin v dejanskem času oziroma brez predhodnega nadzora.

V kolikor je kaznivo dejanje storjeno s prisilo, grdim ravnanjem, ogrožanjem varnosti, sramotitvijo etničnih, narodnostnih, narodnih ali verskih simbolov, poškodovanjem tujih stvari, skrunitvijo spomenikov, spominskih znamenj ali grobov, se storilec kaznuje z zaporom do treh let.

Če stori dejanja iz prvega ali drugega odstavka tega člena uradna oseba z zlorabo uradnega položaja ali pravic, se kaznuje z zaporom do petih let.

V 298. členu **Kazenskega zakonika (KZ-1)**  **je še določeno, da se** »kdor sodeluje v skupini, ki s skupnim delovanjem stori kakšno nasilje proti ljudem, uniči ali poškoduje premoženje večje vrednosti ali poskusi storiti tako kaznivo dejanje,« kaznuje za samo sodelovanje z zaporom do dveh let.

Po drugem odstavku istega člena zakona se s kaznijo do treh let zapora kaznuje udeleženec skupine, če je bil »pri delovanju skupine iz prejšnjega odstavka kdo ubit ali hudo telesno poškodovan« ter se po tretjem odstavku tega člena zakona »vodja skupine, ki je storila dejanje iz predhodnih dveh odstavkov predmetnega člena tega člena, se kaznuje z zaporom od šestih mesecev do petih let.«.

Po 312. členu **Kazenskega zakonika (KZ-1)**  **se z zaporom do enega leta kaznuje** kdor neupravičeno prekoplje ali razdre grob ali kakšen drug kraj, na katerem so pokopani umrli, ali ga sicer hudo oskruni oz. se z zaporom do treh let kaznuje, če dejanja iz prejšnjega odstavka »storita dve ali več oseb ali če sta bila oskrunjena dva ali več grobov.«.

V 8. členu **Zakona o medijih (Zmed)**[[9]](#footnote-9) je prepovedano »z razširjanjem programskih vsebin spodbujati k narodni, rasni, verski, spolni ali drugi neenakopravnosti, k nasilju in vojni, ter izzivati narodno, rasno, versko, spolno ali drugo sovraštvo in nestrpnost.«.

9. člen **Zakona o avdiovizulanih medijskih storitvah (ZAvMS)** določa,[[10]](#footnote-10) da je: »Preko avdiovizulanih medijskih storitev prepovedano: spodbujati nasilje ali sovraštvo do skupine oseb ali člana take skupine na podlagi spola, rase, barve kože, etničnega ali socialnega porekla, genetskih značilnosti, jezika, vere ali prepričanja, političnega ali drugega mnenja, pripadnosti narodnostni manjšini, premoženja, rojstva, invalidnosti, starosti, spolne usmerjenosti ali državljanstva;«.

20. člen **Zakona o varstvu javnega reda in miru (ZJRM-1)**[[11]](#footnote-11) določa prekršek vzbujanja nestrpnosti, če so dejanja[[12]](#footnote-12) iz 6., 7., 12., 13. in 15. člena tega zakona storjena z namenom vzbujanja narodnostne, rasne, spolne, etnične, verske, politične nestrpnosti ali nestrpnosti glede spolne usmerjenosti, zlasti ker je v nadaljevanju predvidena tudi statistika na področju prekrškov.[[13]](#footnote-13)

**Zakon o varstvu pred diskriminacijo** **(ZVarD)[[14]](#footnote-14)** v 1. členu določa »varstvo vsakega posameznika in posameznice (v nadaljnjem besedilu: posameznik) pred diskriminacijo ne glede na spol, narodnost, raso ali etnično poreklo, jezik, vero ali prepričanje, invalidnost, starost, spolno usmerjenost, spolno identiteto in spolni izraz, družbeni položaj, premoženjsko stanje, izobrazbo ali katero koli drugo osebno okoliščino (v nadaljnjem besedilu: osebna okoliščina) na različnih področjih družbenega življenja, pri uresničevanju človekovih pravic in temeljnih svoboščin, pri uveljavljanju pravic in obveznosti ter v drugih pravnih razmerjih na političnem, gospodarskem, socialnem, kulturnem, civilnem ali drugem področju.«.

V 2. členu **Zakon o varstvu pred diskriminacijo** (ZVarD) zavezuje »državne organe, lokalne skupnosti, nosilce javnih pooblastil ter pravne in fizične osebe, ki morajo na vseh področjih oblastnega odločanja, delovanja v pravnem prometu in pri drugem svojem delovanju oziroma ravnanju v razmerju do tretjih oseb zagotavljati varstvo pred diskriminacijo oziroma enako obravnavanje vseh oseb /…/«.

V 10. členu **Zakona o varstvu pred diskriminacijo** (ZVarD) je določeno, da: »K hujšim prepovedanim ravnanjem šteje zlasti podajanje ali širjenje rasističnih, versko, narodnostno in spolno razlikovalnih pozivov, napeljevanje, ščuvanje, hujskanje k sovraštvu in diskriminaciji ter širše javno pozivanje, ki spodbuja k diskriminaciji.« in da je kot diskriminacija »prepovedano tudi javno opravičevanje zapostavljanja ali preziranja oseb ali skupine oseb zaradi osebnih okoliščin iz 1. člena tega zakona, kot tudi opravičevanje idej o prevladi ali večvrednosti osebe ali skupine oseb z določenimi značilnostmi, ki izvirajo iz navedenih osebnih okoliščin nad tistimi, ki niso člani te skupine.«.

**Pravno neobvezujoča delovna definicija antisemitizma Mednarodne zveze za spomin na holokavst (*International Holocaust Remembrance Alliance* – v nadaljevanju: IHRA)**

Republika Slovenija je bila med prvimi državami, ki so (na pobudo MZZ, ki vodi slovensko delegacijo v IHRA) prevzele pravno neobvezujočo definicijo antisemitizma IHRA, brez dodatnih interpretacij oz. ilustrativnih primerov. Vlada Republike Slovenije je 20. 12. 2018 sprejela[[15]](#footnote-15) naslednjo definicijo antisemitizma:

**»Antisemitizem je obravnavanje Judov, ki se lahko izraža kot sovraštvo proti Judom. Retorične in fizične oblike antisemitizma so naperjene proti judovskim in nejudovskim posameznikom in/ali njihovi lastnini ter proti ustanovam in verskim objektom judovske skupnosti.«**

**Pravno neobvezujoča delovna definicija zanikanja in izkrivljanja dejstev o holokavstu**

Vlada RS je 13. 2. 2020 sprejela[[16]](#footnote-16) pravno neobvezujočo delovno definicijo zanikanja in izkrivljanja dejstev o holokavstu IHRA, ki potrjuje zavedanje, da domača in mednarodna javnost ne smeta dovoliti zanikanja in izkrivljanja dejstev o holokavstu, da ju morata obsoditi ter da je treba to vprašanje obravnavati v svetovnem merilu:

**»Zanikanje holokavsta je diskurz in propaganda, ki zanika zgodovinska dejstva ter razsežnost iztrebljanja Judov, tj. šoe oz. holokavsta, ki so ga nacisti in njihovi pomagači izvedli med drugo svetovno vojno. Zanikati holokavst konkretno pomeni trditi, da se ta ni zgodil, pa tudi javno zanikati ali dvomiti, da so se ključni načini iztrebljanja (npr. plinske celice, množični poboji, stradanje, mučenje) resnično uporabljali ali da je bil genocid nad Judi nameren.**

**Različni načini zanikanja holokavsta so izraz antisemitizma. Zanikanje genocida nad Judi je poskus nacionalni socializem in antisemitizem oprati krivde ali razbremeniti odgovornosti za genocid nad judovskim ljudstvom. Zanikati holokavst pomeni tudi kriviti Jude za napihovanje razsežnosti šoe ali namerno ustvarjanje šoe zaradi političnih ali finančnih koristi, kot da je bila šoa rezultat zarote, ki so jo načrtovali Judi. Namen tega je okriviti Jude in znova upravičiti obstoj antisemitizma.**

**Namen zanikanja holokavsta je pogosto prav oživitev odkritega antisemitizma ter spodbujanje političnih ideologij in pogojev, ugodnih za pojav tega, kar antisemitizem zanika.**

**Izkrivljati dejstva o holokavstu med drugim pomeni:**

**1. prizadevati si upravičiti ali omalovaževati vpliv holokavsta ali njegovih ključnih prvin in akterjev, tudi sodelavcev in zaveznikov nacistične Nemčije;**

**2. trditi, da je bilo žrtev holokavsta veliko manj, kot kažejo zanesljivi viri;**

**3. skušati za genocid okriviti Jude same;**

**4. holokavst prikazovati kot pozitiven zgodovinski dogodek. Takšne izjave ne pomenijo zanikanja holokavsta, so pa kot radikalna oblika antisemitizma z njim tesno povezane, saj lahko namigujejo, da med holokavstom ni bil dosežen njegov ključni cilj, tj. dokončna rešitev judovskega vprašanja;**

**5. skušati zabrisati odgovornost za ustanavljanje koncentracijskih in uničevalnih taborišč.«**

## 1.3 UKREPI

|  |  |  |  |
| --- | --- | --- | --- |
| **Področje dela** | **Ukrep** | **Pojasnilo ukrepa** | **Nosilec ukrepa** |
| **Organizacija koordinacije dela vsebinsko pristojnega medresorskega delovnega telesa** | 1. **Vzpostavitev medresorske delovne skupine za spremljane izvajanja strategije ter naslavljanje izzivov boja proti antisemitizmu.** | Za sistemski pristop k naslavljanju antisemitizma v Republiki Sloveniji je treba na nivoju ministrstev oz. relevantnih državnih organov vzpostaviti koordinativno telo, ki bo spremljalo (1-krat letno) poročanje o izvajanju strategije, uresničevanje njenih ukrepov ter vodilo obravnavo izzivov, ki se pojavljajo pri izvajanju Nacionalne strategije Republike Slovenije za boj proti antisemitizmu. | MP  Sodelujoči deležniki:  pristojna ministrstva, judovske organizacije v Republiki Sloveniji, Varuh človekovih pravic, Zagovornik načela enakosti |
| **Opolnomočenje in krepitev kompetenc relevantnih javnih uslužbencev za ustrezno odzivanje pri delu v primeru zaznave pojavom antisemitizma** | 1. **Ozaveščanje in strokovno usposabljanje relevantnih javnih uslužbencev, ki se pri svojem delu (v skupnosti ali s posamezniki) lahko srečajo s fenomenom antisemitizma, za njegovo prepoznavanje, ustrezno obravnavo oz. učinkovito naslavljanje.** | Antisemitizem je družbeni pojav (npr. družbeno politični ali ideološki nazor oz. del slednjega), ki bolj ali manj manifestno vpliva na različne sfere[[17]](#footnote-17) posameznikovega ravnanja oz. delovanja. V svoji najekstremnejši obliki lahko vodi v radikalizacijo ter nasilni ekstremizem. Ker gre za škodljiv družbeni pojav, nasproten temeljnim vrednotam slovenske družbe[[18]](#footnote-18) ter temeljem slovenske državnosti, si morajo vsi deležniki v slovenski družbi prizadevati za njegovo naslavljanje oz. odpravo. Za dosego tega, je treba ustrezno o fenomenu ozavestiti in za njegovo naslavljanje usposobiti različne profile javnih uslužbencev (kot so šolniki, policisti, socialni delavci, idr.), ki vsakodnevno delajo v skupnosti oz. s posamezniki. | MNZ, MDDSZ (oz. centri za socialno delo), MVI, Ministrstvo za visoko šolstvo, znanost in inovacije |
| **Opolnomočenje in krepitev kompetenc relevantnih zaposlenih v pravosodju pri obravnavi primerov, kjer je prisoten antisemitizem[[19]](#footnote-19)** | 1. **Ozaveščanje in strokovno usposabljanje zaposlenih v pravosodju, ki delajo s obsojenimi storilci kaznivih dejanj v sistemu izvrševanja kazenskih sankcij (prostostne in skupnostne sankcije) s fenomenom antisemitizma in metodami pomoči pri delu z, resocializaciji in reintegraciji z ideologijami, ki vsebujejo premise antisemitizma radikaliziranih obsojenih storilcev kaznivih dejanj.** | KZ-1 poleg samih kaznivih dejanj posebej obravnava tudi nagibe za storitev slednjih (49. člen). Specifični nagibi lahko izhajajo tudi iz idejno-življenjskih nazorov storilcev. Ti nazori splošno usmerjajo tudi njihova ravnanja in delovanje v družbi (in tako lahko prihaja, tudi v kolikor ne gre za kazniva dejanja, do medgeneracijskega prenosa socializacijskih vzorcev nestrpnosti). Naslavljanje in obravnava nagibov storitve kaznivih dejanj predstavlja pomemben temelj obravnave obsojenih storilcev kaznivih dejanj. Ker predstavljajo dialog, sprejemanje drugačnosti in pluralizem temelje razvoja in ohranjanja demokratične in napredne narave slovenske družbe, je treba (s ciljem krepitve učinkovitosti reintegracije in resocializacije obsojenih storilcev kaznivih dejanj) z relevantnimi praktičnimi znanji opolnomočiti vse deležnike oz. uslužbence, ki z pri svojem delu prihajajo v stik z obsojenimi storilci kaznivih dejanj, za katera je bil nagib narodnostna, rasna, verska, etnična pripadnost ali katera druga osebna okoliščina oškodovanca. | MP/ Center za izobraževanje v pravosodju, UPRO, URSIKS |
| **Integracija migrantov** | 1. **Ozaveščanje javnih uslužbencev, ki delajo s prosilci za mednarodno zaščito, osebami, ki jim je priznana mednarodna zaščita ter osebami, ki jim je priznana začasna zaščita s fenomenom antisemitizma ter okrepitev vključevanja vsebin spodbujanja strpnosti (s poudarkom na odpravljanju in spreminjanju antisemitskih stališč) v njihovo delo z osebami, iz teh ciljnih skupin.** | Na spletni strani Evropske komisije so navedeni podatki,[[20]](#footnote-20) ki kažejo, da 74% prebivalcev Bližnjega Vzhoda in Severne Afrike, 34% prebivalcev Vzhodne Evrope ter 23% prebivalcev podsaharske Afrike goji antisemitska stališča. Glede na to, da v Republiki Sloveniji precejšen delež prosilcev in oseb s priznano mednarodno zaščito prihaja iz navedenih regij, je za njihovo učinkovitejšo integracijo v slovensko družbo nujno okrepiti poznavanje problematike in praktična znanja javnih uslužbencev, ki delajo s prosilci za mednarodno zaščito, osebami, ki jim je priznana mednarodna zaščita ter osebami, ki jim je priznana začasna zaščita okrepiti obseg delavnic sprejemanja drugačnosti in odpravljanja oz. spreminjanja antisemitskih predsodkov oz. stališč. | Urad vlade za oskrbo in integracijo migrantov |

Nabor ukrepov bo mogoče nadgrajevati, upoštevaje nove izzive in razpoložljive kapacitete relevantnih deležnikov.

# ZAŠČITA IN NEGOVANJE JUDOVSKE KULTURE

## 2.1 OBSTOJEČE STANJE IN DOSEDANJE AKTIVNOSTI

Glede na to, da se v popisih prebivalstva od leta 2002 naprej več ni mogoče opredeljevati po etnični pripadnosti, tudi Števila oseb, ki se opredeljujejo za Jude v Republiki Sloveniji ni mogoče natančno določiti, vendar gre za etnično skupnost, ki je na ozemlju današnje Republike Slovenije zgodovinsko prisotna že vsaj od srednjega veka. Hkrati je judovska skupnost v Republiki Sloveniji ena tistih skupnosti, ki je v prejšnjem tisočletju – nazadnje in najbolj načrtno v času II. svetovne vojne – zaradi delovanja nacističnih oz. fašističnih oblasti in kolaboracionistov – doživela skoraj popolno uničenje zaradi načrtnega fizičnega preganjanja in iztrebljanja. V prizadevanjih ohranjati svoje snovno in nesnovno kulturno bogastvo, krepiti pluralizem ter medkulturni dialog na svojem ozemlju, si mora Republika Slovenija prizadevati na eni strani ustvarjati razmere, ki bodo ustvarjale še ugodnejše okolje kulturnemu delovanju lokalne judovske skupnosti in hkrati poskrbeti, da se bodo pripadniki in pripadnice slednje pri izvajanju svojih kulturnih dogodkov, običajev ter verskih obredov počutili varno. Raziskava Eurobarometra na temo zaznavanja antisemitizma iz leta 2018, je pokazala,[[21]](#footnote-21) da je v Sloveniji 74% vprašanih mnenja, da so dovolj dobro seznanjeni z zgodovino, kulturo in običaju Judov. V prizadevanjih za izboljšanje prepoznavnosti in vidnosti judovske kulture v Sloveniji, tudi kot načina odpravljanja antisemitskih predsodkov, je treba v slovenski družbi krepiti ozaveščenost o lokalni judovski kulturi, zgodovini in običajih judovske skupnosti.

Na področju skrbi za ohranjanje judovske kulture skrbijo tako nekatere nevladne organizacije[[22]](#footnote-22) kot država. Republika Slovenija, ter lokalne skupnosti skrbijo za judovska pokopališča in sinagoge, ki so vpisani v register nepremične kulturne dediščine in predstavljajo ohranjeno kulturno dediščino Judov na Slovenskem. Med slednje sodijo: Sinagoga Maribor,[[23]](#footnote-23) židovska pokopališča v Dolgi vasi pri Lendavi, v Ljubljani in v Rožni dolini pri Novi Gorici, Židovska četrt v Mariboru in Sinagoga v Lendavi.[[24]](#footnote-24) Na nivoju pristojnih organov poteka kontinuirano komuniciranje s predstavniki judovskih skupnosti v Republiki Sloveniji na temo obravnave odprtih vprašanj, ki se nanašajo na udejanjanje pravice do verske svobode ter kulturno-verskih običajev.

## PRAVNE PODLAGE

Judovska skupnost v Republiki Sloveniji ne sodi med narodne skupnosti, ki so jim z Ustavo Republike Slovenije priznane posebne pravice. **Ustava Republike Slovenije,** poleg pravic do osebnega dostojanstva in varnosti, opredeljenih v njenem 34. členu, pripadnikom in pripadnicam judovske skupnosti, kot vsem ljudem na njenem ozemlju, zagotovljena še svoboda izražanja (39. člen), svoboda vesti, ki vključuje tudi svobodno izpovedovanje vere v osebnem in javnem življenju (41. člen) in pravico do mirnega zbiranja in združevanja (42. člen). Ustava Republike Slovenije jim zagotavlja tudi svobodo znanstvenega in umetniškega ustvarjanja (59. člen), pravico do svobodnega izražanja pripadnosti »k svojemu narodu ali narodni skupnosti, da goji in izraža svojo kulturo in uporablja svoj jezik in pisavo,« (61. člen) ter pravico, da »da pri uresničevanju svojih pravic in dolžnosti ter v postopkih pred državnimi in drugimi organi, ki opravljajo javno službo, uporablja svoj jezik in pisavo na način, ki ga določi zakon.« (62. člen).

V 2. členu **Zakona o verski svobodi (ZVS)**[[25]](#footnote-25)je določeno, da je »verska svoboda v zasebnem in javnem življenju je nedotakljiva in zagotovljena«, da njeno nemoteno uresničevanje zagotavlja država ter da »Nihče ne sme biti prisiljen, da postane ali ostane član cerkve ali druge verske skupnosti ali da se udeležuje oziroma ne udeležuje bogoslužja, verskih obredov in drugih oblik izražanja vere.«.

V 3. členu **Zakona o verski svobodi (ZVS)** so prepovedani »vsakršno spodbujanje k verski diskriminaciji, razpihovanje verskega sovraštva in nestrpnosti«, kot tudi »neposredna in posredna diskriminacija zaradi verskega prepričanja, izražanja ali uresničevanja tega prepričanja.«.

V 26. členu **Zakona o verski svobodi (ZVS)** je verskim skupnostim, kakršna je ob delu svoje narave tudi judovska skupnost, dana pravica »graditi in vzdrževati prostore in stavbe za bogoslužje, druge verske obrede ter za druga zbiranja« in pravica do prostega dostopa do slednjih.

**Zakon o uresničevanju javnega interesa za kulturo (ZUJIK)**[[26]](#footnote-26) v prvem odstavku 65. člena določa, da država »/…/ financira tiste javne kulturne programe drugih izvajalcev ter podpira kulturne projekte, ki /…/ so zaradi vodilne vloge na posameznem področju oziroma posebnega pomena za celovitost slovenskega kulturnega prostora, pomembni za vso Slovenijo.« in v drugem odstavku dodaja, da: »Poleg javnih kulturnih programov in kulturnih projektov iz prejšnjega odstavka država financira tudi tiste, ki so posebej namenjeni: /…/ kulturni integraciji manjšinskih skupnosti in priseljencev, /…/.«.

Pravilnik o izvedbi javnega poziva in javnega razpisa za izbiro kulturnih programov in kulturnih projektov (Uradni list RS, št. 43/10 in 62/16).[[27]](#footnote-27)

## UKREPI

|  |  |  |  |
| --- | --- | --- | --- |
| **Področje dela** | **Ukrep** | **Pojasnilo ukrepa** | **Nosilec ukrepa** |
| **Dialog in sodelovanje pristojnih organov z lokalno judovsko skupnostjo pri naslavljanju konkretnih relevantnih varnostnih vprašanj oz. tveganj** | 1. **Okrepitev dialoga z judovskimi skupnostmi v Sloveniji ter policijo pri oceni varnostnih tveganj in potreb po okrepljenem varovanju v času poteka judovskih kulturnih dogodkov.** | Pomemben dejavnik, ki omogoča ohranjanje in razvoj kulturnega življenja manjšinskih skupnosti, kakršna je judovska skupnost v Republiki Sloveniji, je občutek varnosti. S pomočjo ukrepa (katerega namen je predvsem okrepitev sodelovanja ter skupno ocenjevanje varnostne situacije in varnostnih tveganj oz. dogovori za zmanjšanje slednjih) se bo pripadnicam in pripadnikom judovske skupnosti v Sloveniji zagotovilo ustreznejše okolje za ohranjanje svojih tradicij, običajev in kulturnega življenja. | MNZ/ Policija |
| **Zagotavljanje ugodnih pogojev za razvoj in ohranjanje judovske kulturne dejavnosti** | 1. **Podpora kulturni dejavnosti judovskih organizacij v Sloveniji, tudi preko ustvarjanja spodbudnejših pogojev za prijave na razpise na s področja kulture.** | Preko javnih razpisov, namenjenih sofinanciranju kulturne dejavnosti se spodbuja tudi kulturna integracija pripadnikov manjšinskih skupnosti in priseljencev v RS, ki izraža posebno pospeševanje ustavne pravice iz 61. člena Ustave RS kamor sodijo tudi pripadniki judovske skupnosti. | MK, Javni sklad Republike Slovenije za kulturne dejavnosti |

Nabor ukrepov bo mogoče nadgrajevati, upoštevaje nove izzive in razpoložljive kapacitete relevantnih deležnikov.

# IZOBRAŽEVANJE, RAZISKAVE IN SPOMIN

## OBSTOJEČE STANJE IN DOSEDANJE AKTIVNOSTI

Preganjanje Judov in njihove kulture (običajev in vere) ter načina življenja skozi stoletja, ki je svoj vrhunec doseglo s holokavstom, je pustilo neizbrisen pečat na zgodovini Evrope. Navkljub vsemu slabemu, kar se je v Evropi zgodilo kot posledica preganjanja Judov, si Evropa ne sme dovoliti pozabe ali izkrivljanja takih zgodovinskih epizod, marveč mora ohranjati spomin nanje zato, da prenese na prihodnje generacije svojih prebivalcev spomin in opomin, na kar se v Evropi ne sme več zgoditi ter tudi na tisto, kar je pripeljalo do takih tragičnih dogodkov. V II. svetovni vojni je bil tudi slovenski narod, zaradi svojega slovanskega izvora ter naselitve na ozemlju, ki naj bi predstavljalo življenjski prostor, izključno Nemcem namenjenemu III. rajhu, obsojen na iztrebljenje. Številni prebivalci slovenskih ozemelj so bili med vojno odpeljani v nacistična in fašistična koncentracijska delovna in uničevalna taborišča, kjer so usodo delili z Judi, Romi, pripadniki drugih narodov in verskih ločin, idr., obsojenimi na uničenje. **Tisti, ki so preživeli in dočakali osvoboditev, so svoje izkušnje prinesli domov in jih delili v domačih okoljih, zato spomin na koncentracijska taborišča in zločine, ki so se dogajali v njih ostaja v slovenski zavesti.**

Skozi celotno zgodovino samostojne slovenske države, se v slovenski družbi ohranja spomin na travmatične izkušnje (nacifašistične poboje, izgone, interniranje ter pošiljanje prebivalcev Slovenije v koncentracijska taborišča,…) iz II. svetovne vojne, ki so pustile neizbrisen spomin na slovensko družbo in na njen zgodovinski spomin. **V Republiki Sloveniji si je potrebno prizadevati za ohranitev spomina in širjenje oz. popularizacijo znanja in vedenja o pomenu posledic nacifašizma, o holokavstu, koncentracijskih in uničevalnih taboriščih.**

Leta 2008 je Republika Slovenija razglasila 27. januar, Mednarodni dan spomina na žrtve holokavsta, za Nacionalni dan spomina na holokavst. Ob njegovem obeleževanju se vsako leto v sodelovanju z judovsko skupnostjo, organizacijami taboriščnic in taboriščnikov, lokalnimi skupnostmi, pristojnimi ministrstvi in slovensko delegacijo pri IHRA organizira vrsta kulturnih dogodkov in izobraževalnih aktivnosti. Vsako leto v januarju ZRSŠ učitelje spodbuja k spominskemu obeleževanju dneva spomina na žrtve holokavsta. Podobno vsako leto v januarju, pod vodstvom Sinagoge Maribor-Centra judovske kulture, od leta 2010 v krajih po Sloveniji v okviru projekta »Šoa – spominjamo se«[[28]](#footnote-28) potekajo številne prireditve, ki imajo ozaveščevalni, izobraževalni in spominski značaj. V izvajanje prireditev se poleg Centra judovske kulture Ljubljana - Miniteater in Centra judovske kulturne dediščine Sinagoga Maribor vključuje še vrsta muzealskih, znanstveno-raziskovalnih, visokošolskih idr. ustanov ter tudi osnovne in srednje šole. Dogodki v okviru potekajo po različnih krajih in mestih po deli državi.

Leta 2010 je Zavod Republike Slovenije za šolstvo (v nadaljevanju: ZRSŠ) skoraj celotno številko revije Zgodovina v šoli namenil problematiki holokavsta ter predlogom učiteljem, kako naj to problematiko obravnavajo. Leta 2013 je Ministrstvo za zunanje zadeve (v nadaljevanju: MZZ), v sodelovanju z nekdanjim Ministrstvom za izobraževanje, znanost in šport (v nadaljevanju: MIZŠ), ZRSŠ ter skupino priznanih akademikov in raziskovalcev s področja holokavsta, izvedlo nacionalni projekt ozaveščanja o holokavstu. Projekt je v prvi fazi vključeval nacionalno raziskavo poznavanja holokavsta med šolarji. Na osnovi ugotovitev projekta, je bila pripravljena knjižica Neznane sledi: judovstvo, antisemitizem in holokavst v slovenski zgodovini, ki je izšla novembra 2013 v 3.500 izvodih in je bila posredovana vsem slovenskim osnovnim in srednjim šolam ter javnim knjižnicam. Namenjena je mladini in drugim zainteresiranim javnostim; osredotoča se na predstavitev holokavsta nad Judi, ki so bili deportirani iz takratnega okupiranega slovenskega ozemlja. Tiskane izvode knjižice so prejele osnovne in srednje sole ter splošne knjižnice v Sloveniji.[[29]](#footnote-29)

Od leta 2015 naprej 9. decembra obeležujemo tudi Mednarodni dan spomina in dostojanstva za žrtve zločina genocida in preprečevanja tega zločina. Spominske razstave in obeležja v zvezi s holokavstom so namenjena pieteti do večinoma civilnih žrtev, spominu in ozaveščanju, da se takšni dogodki ne smejo nikoli več ponoviti. Od leta 2018 v Sloveniji poteka projekt '*Stolpersteine – Spotikavci'*.[[30]](#footnote-30) Sinagoga Maribor z različnimi partnerji tradicionalno pripravlja znanstvene simpozije ter znanstvene publikacije o žrtvah kot tudi o zgodovini slovenskih Judov in o genocidu nad Romi – porrajmos-u. V času pandemije (leti 2021 in 2022), so dogodki potekali virtualno. Predsednik RS se je leta 2020 skupaj s preživelimi internirankami udeležil mednarodnih dogodkov obeleževanja 75. obletnice osvoboditve koncentracijskega taborišča Auschwitz-Birkenau ter komemoracij v Yad Vashemu v Izraelu.

Na področju dejavnosti raziskovanja tematik holokavsta MZZ podpira izdajo publikacij, ki osvetljujejo zgodovinska dejstva (npr.: Slovenski Judje: zgodovina in holokavst[[31]](#footnote-31) oz. znanstveni zbornik Porrajmos- zamolčani genocid nad Romi[[32]](#footnote-32)). V okviru izvajanja projekta Slovenske akademije znanosti in umetnosti Zadnji pričevalci, je MZZ leta 2016 podprlo vzpostavitev spletnega mesta »Varuhi žlice«; pri čemer je bila izdana tudi knjiga[[33]](#footnote-33) ter organizirana razstava, ki je gostovala po Sloveniji in tujini. V organizaciji ZRSŠ in Yad Vashema v Jeruzalemu, je bilo v času 22.-29. 4. 2018 organizirano tretje usposabljanje dodatnih 22 slovenskih učiteljev zgodovine na temo izobraževanja o holokavstu. Izkušnje kažejo, da se je delo na tematiki holokavsta v navezavi z učenjem o človekovih pravicah prav pri učiteljih, ki so bili v Yad Vashemu, močno okrepilo, in da poteka kakovostno in kontinuirano. Oktobra 2021 je potekalo četrto (prvo virtualno) usposabljanje slovenskih učiteljev (40 udeležencev), ki je potekalo enkrat tedensko v večernih urah s podobnim programom kot usposabljanja v živo. Predstavljeno je bilo novo orodje Yad Vashema - velika in poglobljena razstava o holokavstu, ki je bila s pomočjo slovenskih udeležencev iz preteklih usposabljanj prevedena v slovenski jezik.[[34]](#footnote-34) Vsako leto, od leta 2018 ZRSŠ v sodelovanju z Mémorial de la Shoah iz Pariza organizira vsaj en mednarodni trilateralni seminar 'Holokavst kot izhodišče' za učitelje iz Slovenije, Hrvaške in Italije. Na seminarjih se sodelujoči učitelji seznanjajo z uporabnimi znanji in metodami pri obravnavi občutljivih tem, kot je holokavst. Od leta 2019 slovenske šole sodelujejo v mednarodnem projektu Crocus, ki se osredotoča na ohranjanje spomina na otroške žrtve holokavsta.[[35]](#footnote-35) V projektu se vsako leto povečuje število tako sodelujočih slovenskih osnovnih in srednjih šol kot tudi udeležencev. V letu 2020 so bila v slovenščino prevedena Priporočila za poučevanje in učenje o holokavstu (priporočila IHRA), ki jih ZRSŠ in Ministrstvo za vzgojo in izobraževanje (v nadaljevanju: MVI) uporabljata pri usposabljanju osnovnošolskih in srednješolskih učiteljev na tem področju.[[36]](#footnote-36) Kot posledica prizadevnosti in aktivnosti organizacij za ohranjanje spomina na holokavst, podpore države takim dogodkom in njihovi medijski pokritosti, je opazno povečanje števila dogodkov na to temo, kot tudi povečanje števila udeležencev iz srednjih in osnovnih šol na tovrstnih tematskih dogodkih.

V muzejskem spominskem kompleksu Auschwitz-Birkenau na Poljskem, v katerega je bilo po zbranih podatkih odpeljanih 2.324 Slovencev in Slovenk ter Judov in Romov s takratnega slovenskega ozemlja, se nahaja tudi t.im. jugoslovanski paviljon, namenjen spominjanju na trpljenje jetnikov z ozemlja celotne nekdanje Jugoslavije. Ministrstvo za kulturo Republike Slovenije (v nadaljevanju: MK) je zagotovilo delež sredstev, ki bodo namenjena plačilu obnove paviljona in postavitvi skupne razstave v spomin na trpljenje in žrtev taboriščnikov v Auschwitz-Birkenau-u, z ozemlja Republike Slovenije.

## PRAVNE PODLAGE

Med cilji vzgoje in izobraževanja, **Zakon o organizaciji in financiranju vzgoje in izobraževanja** **(ZOFVI)** v 2. členu našteva[[37]](#footnote-37) »zagotavljanje optimalnega razvoja posameznika ne glede na spol, socialno in kulturno poreklo, veroizpoved, rasno, etnično in narodno pripadnost, /…/«, »zagotavljanje optimalnega razvoja posameznika ne glede na spol, socialno in kulturno poreklo, veroizpoved, rasno, etnično in narodno pripadnost, /…/« ter »vzgajanje in izobraževanje za trajnostni razvoj in za dejavno vključevanje v demokratično družbo, kar vključuje tudi globlje poznavanje in odgovoren odnos do sebe, /…/, do drugih ljudi, do svoje in drugih kultur /…/«.

V 2.a členu **Zakona o organizaciji in financiranju vzgoje in izobraževanja** **(ZOFVI)** je prepovedano»telesno kaznovanje otrok in vsakršna druga oblika nasilja nad in med otroki in neenakopravna obravnava, ki bi temeljila na spolu, spolni usmerjenosti, socialnem in kulturnem poreklu, veroizpovedi, rasni, etnični in narodni pripadnosti ter posebnosti v telesnem in duševnem razvoju.«.

Na področju visokošolskega izobraževanja prvi odstavek 7.b člena **Zakona o visokem šolstvu** **(ZVis)** določa,[[38]](#footnote-38) da ima vsak študent »pravico do varnega študijskega okolja z ničelno toleranco do spolnega in drugega nadlegovanja ter trpinčenja.«. Drugi odstavek člena prepoveduje »spolno in drugo nadlegovanje«, pri čemer kot drugo nadlegovanje opredeljuje »vsako neželeno vedenje, povezano s katero koli osebno okoliščino, z učinkom ali namenom prizadeti dostojanstvo osebe ali ustvariti zastraševalno, sovražno, ponižujoče, sramotilno ali žaljivo okolje.«.

Glede varstva dediščine prvi odstavek 2. člena **Zakona o varstvu kulturne dediščine (ZVKD-1)** določa,[[39]](#footnote-39) da se »Javna korist varstva dediščine določa v skladu

s kulturnim, vzgojnim, razvojnim, simbolnim in identifikacijskim pomenom dediščine za državo, pokrajine in občine.«. Drugi odstavek člena določa, da javna

korist varstva dediščine obsega »/…/ identificiranje dediščine, njenih vrednot in vrednosti, njeno dokumentiranje, preučevanje in interpretiranje, ohranitev

dediščine in preprečevanje škodljivih vplivov nanjo, omogočanje dostopa do dediščine ali do informacij o njej vsakomur /…/,predstavljanje dediščine javnosti

in razvijanje zavesti o njenih vrednotah, vključevanje vedenja o dediščini v vzgojo, izobraževanje in usposabljanje,  celostno ohranjanje dediščine, spodbujanje

kulturne raznolikosti s spoštovanjem različnosti dediščine in njenih interpretacij /…/.«.

## UKREPI

|  |  |  |  |
| --- | --- | --- | --- |
| **Področje dela** | **Ukrep** | **Pojasnilo ukrepa** | **Nosilec ukrepa** |
| **Izobraževanje učiteljev za posredovanje znanj o holokavstu šolarjem in dijakom** | 1. **Letna izvedba izobraževanj osnovnošolskih in srednješolskih učiteljev na temo uporabnih znanj, praktičnih orodij in vsebin za izvedbo kakovostnih predavanj na temo (spomina na) holokavst/a.** | Osnovnošolski in srednješolski učitelji predstavljajo enega pomembnejših dejavnikov sekundarne socializacije pri mladih. So tudi medij posredovanja informacij in znanj ter posledično faktor vpliva na izgradnjo moralno-etičnega sistema vrednot prihodnjih nosilcev družbenega, političnega, kulturnega in ekonomskega razvoja slovenske družbe. Ker predstavlja tudi za slovensko družbo holokavst travmatično zgodovinsko izkušnjo, ki se več ne sme ponoviti, je nujno, da se učiteljem, kot posrednikom znanj v zvezi s holokavstom, omogoči: vključitev v strokovna tematska izobraževanja, seznanitev z področno-vsebinskimi dobrimi praksami in dostop do to-tematskih najsodobnejših izobraževalnih gradiv oz. orodij. | ZRSŠ /MVI |
| **Proučevanje in osveščanje** | 1. **Povezovanje kulturnih, akademskih in izobraževalnih institucij za valorizacijo, predstavitev in komunikacijo judovske dediščine.** | Za natančno poznavanje lokalne judovske kulturne dediščine je pomembno njeno vrednotenje, ki je podlaga za oblikovanje celovitega in strokovnega pogleda in vodilo za osveščanje slovenske družbe v zvezi z njo. V ta sklop sodijo tudi mednarodna sodelovanja in programi (npr. kulturna pot evropske judovske dediščine). | MK, Ministrstvo za visoko šolstvo, znanost in inovacije |

Nabor ukrepov bo mogoče nadgrajevati, upoštevaje nove izzive in razpoložljive kapacitete relevantnih deležnikov.

# 4. VIRI

Primarni viri:

1. Council of the European Union, *Council Declaration on the fight against antisemitism and the development of a common security approach to better protect Jewish communities and institutions in Europe - Council conclusion (6 December 2018)*, dostopno na: https://data.consilium.europa.eu/ doc/document/ST-15213-2018-INIT/en/pdf. (3. 4. 2022)
2. Council of the European Union, *Council Declaration on mainstreaming the fight against antisemitism across policy areas (2 December 2020)*, dostopno na: https://www.consilium.europa.eu/media/ 47065/st13637-en20.pdf. (3. 4. 2022)
3. Council of the European Union, *Conclusions on combating racism and antisemitism (2 March 2022)*, dostopno na: https://data.consilium.europa.eu/doc/document/ST-6406-2022-REV-1/en/pdf. (3. 4. 2022)
4. European Union, Eurobarometer, *Parceptions of Antisemitism – Factsheets* (2018), dostopno na: Perception of Antisemitism - januar 2019 - - Eurobarometer survey (europa.eu) (16. 12. 2022).
5. Kazenski zakonik (Uradni list RS, št. [50/12](http://www.uradni-list.si/1/objava.jsp?sop=2012-01-2065) – uradno prečiščeno besedilo, [6/16 – popr.](http://www.uradni-list.si/1/objava.jsp?sop=2016-21-0263), [54/15](http://www.uradni-list.si/1/objava.jsp?sop=2015-01-2227), [38/16](http://www.uradni-list.si/1/objava.jsp?sop=2016-01-1628), [27/17](http://www.uradni-list.si/1/objava.jsp?sop=2017-01-1445), [23/20](http://www.uradni-list.si/1/objava.jsp?sop=2020-01-0552), [91/20](http://www.uradni-list.si/1/objava.jsp?sop=2020-01-1559), [95/21](http://www.uradni-list.si/1/objava.jsp?sop=2021-01-2055), [186/21](http://www.uradni-list.si/1/objava.jsp?sop=2021-01-3697) in [105/22](http://www.uradni-list.si/1/objava.jsp?sop=2022-01-2603) – ZZNŠPP), (17. 5. 2022)
6. Pravilnik o izvedbi javnega poziva in javnega razpisa za izbiro kulturnih programov in kulturnih projektov (Uradni list RS, št. [43/10](http://www.uradni-list.si/1/objava.jsp?sop=2010-01-2192) in [62/16](http://www.uradni-list.si/1/objava.jsp?sop=2016-01-2618))
7. The European Commission against Racism and Intolerance, ECRI General Policy Recommendation NO. 9 (Revised) on Preventing and Combating Antisemitism (1 July 2021), dostopno na: https://rm.coe.int/ecri-general-policy-recommendation-no-9-revised-on-preventing-and-comb/1680a5db33 (26. 1. 2023).
8. U.S. Department of State, *The Summit for Democracy – Written Commitments*, dostopno na: LOVENIA – Summit for Democracy – Written Statement (26. 1. 2023).
9. Ustava Republike Slovenije (Uradni list RS, št. [33/91-I](http://www.uradni-list.si/1/objava.jsp?sop=1991-01-1409), [42/97](http://www.uradni-list.si/1/objava.jsp?sop=1997-01-2341) – UZS68, [66/00](http://www.uradni-list.si/1/objava.jsp?sop=2000-01-3052) – UZ80, [24/03](http://www.uradni-list.si/1/objava.jsp?sop=2003-01-0899) – UZ3a, 47, 68, [69/04](http://www.uradni-list.si/1/objava.jsp?sop=2004-01-3088) – UZ14, [69/04](http://www.uradni-list.si/1/objava.jsp?sop=2004-01-3090) – UZ43, [69/04](http://www.uradni-list.si/1/objava.jsp?sop=2004-01-3092) – UZ50, [68/06](http://www.uradni-list.si/1/objava.jsp?sop=2006-01-2951) – UZ121,140,143, [47/13](http://www.uradni-list.si/1/objava.jsp?sop=2013-01-1777) – UZ148, [47/13](http://www.uradni-list.si/1/objava.jsp?sop=2013-01-1779) – UZ90,97,99, [75/16](http://www.uradni-list.si/1/objava.jsp?sop=2016-01-3208) – UZ70a in [92/21](http://www.uradni-list.si/1/objava.jsp?sop=2021-01-1970) – UZ62a), (17. 5. 2022)
10. *Sklep Vlade Republike Slovenije o sprejemu pravno neobvezujoče delovne definicije zanikanja in izkrivljanja dejstev o holokavstu*; št. 50102-11/2018/16, z dne 13. 2. 2020..
11. *Sklep Vlade Republike Slovenije*, *št. 51100-15/2018/12*, z dne 20. 12. 2018.
12. Zakon o avdiovizulanih medijskih storitvah (Uradni list RS, št. [87/11](http://www.uradni-list.si/1/objava.jsp?sop=2011-01-3715), [84/15](http://www.uradni-list.si/1/objava.jsp?sop=2015-01-3304) in [204/21](http://www.uradni-list.si/1/objava.jsp?sop=2021-01-4156)) (15. 2. 2023)
13. Zakon o medijih (Uradni list RS, št. [110/06](http://www.uradni-list.si/1/objava.jsp?sop=2006-01-4666) – uradno prečiščeno besedilo, [36/08](http://www.uradni-list.si/1/objava.jsp?sop=2008-01-1459) – ZPOmK-1, [77/10](http://www.uradni-list.si/1/objava.jsp?sop=2010-01-4217) – ZSFCJA, [90/10](http://www.uradni-list.si/1/objava.jsp?sop=2010-01-4784) – odl. US, [87/11](http://www.uradni-list.si/1/objava.jsp?sop=2011-01-3715) – ZAvMS, [47/12](http://www.uradni-list.si/1/objava.jsp?sop=2012-01-1962), [47/15](http://www.uradni-list.si/1/objava.jsp?sop=2015-01-1930) – ZZSDT, [22/16](http://www.uradni-list.si/1/objava.jsp?sop=2016-01-0831), [39/16](http://www.uradni-list.si/1/objava.jsp?sop=2016-01-1705), [45/19](http://www.uradni-list.si/1/objava.jsp?sop=2019-01-2129) – odl. US, [67/19](http://www.uradni-list.si/1/objava.jsp?sop=2019-01-2942) – odl. US in [82/21](http://www.uradni-list.si/1/objava.jsp?sop=2021-01-1759)) (17. 1. 2023).
14. Zakon o organizaciji in financiranju vzgoje in izobraževanja (Uradni list RS, št. [16/07](http://www.uradni-list.si/1/objava.jsp?sop=2007-01-0718) – uradno prečiščeno besedilo, [36/08](http://www.uradni-list.si/1/objava.jsp?sop=2008-01-1460), [58/09](http://www.uradni-list.si/1/objava.jsp?sop=2009-01-2871), [64/09 – popr.](http://www.uradni-list.si/1/objava.jsp?sop=2009-21-3033), [65/09 – popr.](http://www.uradni-list.si/1/objava.jsp?sop=2009-21-3051), [20/11](http://www.uradni-list.si/1/objava.jsp?sop=2011-01-0821), [40/12](http://www.uradni-list.si/1/objava.jsp?sop=2012-01-1700) – ZUJF, [57/12](http://www.uradni-list.si/1/objava.jsp?sop=2012-01-2410) – ZPCP-2D, [47/15](http://www.uradni-list.si/1/objava.jsp?sop=2015-01-1934), [46/16](http://www.uradni-list.si/1/objava.jsp?sop=2016-01-1999), [49/16 – popr.](http://www.uradni-list.si/1/objava.jsp?sop=2016-21-2169), [25/17](http://www.uradni-list.si/1/objava.jsp?sop=2017-01-1324) – ZVaj, [123/21](http://www.uradni-list.si/1/objava.jsp?sop=2021-01-2629), [172/21](http://www.uradni-list.si/1/objava.jsp?sop=2021-01-3352), [207/21](http://www.uradni-list.si/1/objava.jsp?sop=2021-01-4285), [105/22](http://www.uradni-list.si/1/objava.jsp?sop=2022-01-2603) – ZZNŠPP, [141/22](http://www.uradni-list.si/1/objava.jsp?sop=2022-01-3469) in [158/22](http://www.uradni-list.si/1/objava.jsp?sop=2022-01-4017) – ZDoh-2AA) (15. 2. 2023)
15. Zakon o uresničevanju javnega interesa za kulturo (Uradni list RS, št. [77/07](http://www.uradni-list.si/1/objava.jsp?sop=2007-01-4066) – uradno prečiščeno besedilo, 56/08, 4/10, 20/11, 111/13, 68/16, 61/17, 21/18 – ZNOrg, 3/22 – ZDeb in 105/22 – ZZNŠPP) (21. 2. 2023)
16. Zakon o varstvu kulturne dediščine (Uradni list RS, št. 16/08, 123/08, 8/11 – ORZVKD39, 90/12, 111/13, 32/16 in 21/18 – ZNOrg.) (21. 2. 2023)
17. Zakon o varstvu pred diskriminacijo (Uradni list RS, št. 33/16 in 21/18 – ZNOrg) (21. 2. 2023)
18. Zakon o verski svobodi (Uradni list RS, št. [14/07](http://www.uradni-list.si/1/objava.jsp?sop=2007-01-0599), [46/10](http://www.uradni-list.si/1/objava.jsp?sop=2010-01-2334) – odl. US, [40/12](http://www.uradni-list.si/1/objava.jsp?sop=2012-01-1700) – ZUJF in  (16. 12. 2022).

Sekundarni viri:

1. European Commission, *Strategy on combating antisemitism and fostering Jewish life (2021-2030)*, dostopno na: About the EU strategy (europa.eu) (15. 12. 2022).
2. European Union Agency for Fundamental Rights, Antisemitism – Overview of antisemitic incidents recorded in the European Union 2011-2021, dostopno na: https://fra.europa.eu/ en/publication/2022/antisemitism-overview-2011-2021 (28. 2. 2023).
3. Safya Khan-Ruf, The European Far Right and the Covid-19 Pandemic, v: State od Hate – Far Right Extremism in Europe 2021, Antonio Amadeu Foundation (2021), dostopno na: ESOH-LOCKED-FINAL.pdf (belltower.news) (15. 12. 2022).

1. European Agency For Foundamental Rights: Antisemitism – Overview of antisemitic incidents recorded in the European Union 2011-2021, dostopno na: https://fra.europa.eu/ en/publication/2022/antisemitism-overview-2011-2021 (28. 2. 2023). [↑](#footnote-ref-1)
2. Council Declaration on the fight against antisemitism and the development of a common security approach to better protect Jewish communities and institutions in Europe - Council conclusion (6 December 2018) https://data.consilium.europa.eu/doc/document/ST-15213-2018-INIT/en/pdf; Council Declaration on mainstreaming the fight against antisemitism across policy areas (2 December 2020) https://www.consilium.europa.eu/media/47065/st13637-en20.pdf; Conclusions on combating racism and antisemitism (2 March 2022) https://data.consilium.europa.eu/doc/document/ST-6406-2022-REV-1/en/pdf (21. 1, 2021). [↑](#footnote-ref-2)
3. Ibid. [↑](#footnote-ref-3)
4. The European Commission against Racism and Intolerance, ECRI General Policy Recommendation NO. 9 (Revised) on Preventing and Combating Antisemitism (1 July 2021), dostopno na: https://rm.coe.int/ecri-general-policy-recommendation-no-9-revised-on-preventing-and-comb/1680a5db33 (26. 1. 2023). [↑](#footnote-ref-4)
5. Npr. Council Declaration on mainstreaming the fight against antisemitism across policy areas, dostopno na: https://www.consilium.europa.eu/media/47065/st13637-en20.pdf oz. Council Declaration on the fight against antisemitism and the development of a common security approach to better protect Jewish communities and institutions in Europe - Council conclusion, dostopnp na: https://data.consilium.europa.eu/doc/document/ST-15213-2018-INIT/en/pdf (27. 1. 2023). [↑](#footnote-ref-5)
6. U.S. Department of State, The Summit for Democracy – Written Commitments, dostopno na: LOVENIA – Summit for Democracy – Written Statement (26. 1. 2023). [↑](#footnote-ref-6)
7. Resolucija, ki je bila simbolno sprejeta 24.1.2022, ob 80. obletnici konference v Wannsee-ju, kjer je bil sklenjen zloglasni nart o končni rešitvi judovskega vprašanja, je bila sprejeta soglasno. [↑](#footnote-ref-7)
8. Uradni list RS, št. [50/12](http://www.uradni-list.si/1/objava.jsp?sop=2012-01-2065) – uradno prečiščeno besedilo, [6/16 – popr.](http://www.uradni-list.si/1/objava.jsp?sop=2016-21-0263), [54/15](http://www.uradni-list.si/1/objava.jsp?sop=2015-01-2227), [38/16](http://www.uradni-list.si/1/objava.jsp?sop=2016-01-1628), [27/17](http://www.uradni-list.si/1/objava.jsp?sop=2017-01-1445), [23/20](http://www.uradni-list.si/1/objava.jsp?sop=2020-01-0552), [91/20](http://www.uradni-list.si/1/objava.jsp?sop=2020-01-1559), [95/21](http://www.uradni-list.si/1/objava.jsp?sop=2021-01-2055), [186/21](http://www.uradni-list.si/1/objava.jsp?sop=2021-01-3697) in [105/22](http://www.uradni-list.si/1/objava.jsp?sop=2022-01-2603) – ZZNŠPP. (17. 5. 2022) [↑](#footnote-ref-8)
9. Uradni list RS, št. [110/06](http://www.uradni-list.si/1/objava.jsp?sop=2006-01-4666) – uradno prečiščeno besedilo, [36/08](http://www.uradni-list.si/1/objava.jsp?sop=2008-01-1459) – ZPOmK-1, [77/10](http://www.uradni-list.si/1/objava.jsp?sop=2010-01-4217) – ZSFCJA, [90/10](http://www.uradni-list.si/1/objava.jsp?sop=2010-01-4784) – odl. US, [87/11](http://www.uradni-list.si/1/objava.jsp?sop=2011-01-3715) – ZAvMS, [47/12](http://www.uradni-list.si/1/objava.jsp?sop=2012-01-1962), [47/15](http://www.uradni-list.si/1/objava.jsp?sop=2015-01-1930) – ZZSDT, [22/16](http://www.uradni-list.si/1/objava.jsp?sop=2016-01-0831), [39/16](http://www.uradni-list.si/1/objava.jsp?sop=2016-01-1705), [45/19](http://www.uradni-list.si/1/objava.jsp?sop=2019-01-2129) – odl. US, [67/19](http://www.uradni-list.si/1/objava.jsp?sop=2019-01-2942) – odl. US in [82/21](http://www.uradni-list.si/1/objava.jsp?sop=2021-01-1759). (15. 12. 2022) [↑](#footnote-ref-9)
10. Uradni list RS, št. [87/11](http://www.uradni-list.si/1/objava.jsp?sop=2011-01-3715), [84/15](http://www.uradni-list.si/1/objava.jsp?sop=2015-01-3304) in [204/21](http://www.uradni-list.si/1/objava.jsp?sop=2021-01-4156). (15. 2. 2023) [↑](#footnote-ref-10)
11. Uradni list RS, št. [70/06](http://www.uradni-list.si/1/objava.jsp?sop=2006-01-2998) in [139/20](http://www.uradni-list.si/1/objava.jsp?sop=2020-01-2450). (12. 12. 2022) [↑](#footnote-ref-11)
12. Gre za dejanja nasilnega, drznega vedenja in nedostojnega vedenja, poškodovanja uradnega napisa, oznake ali odločbe, pisanje po objektih ter dejanja uničevanja državnih simbolov (op. M. L.). [↑](#footnote-ref-12)
13. Ministrstvo za notranje zadeve, ki je resorno pristojno za pripravo Zakona o varstvu javnega reda in miru, bo po opravljeni evalvaciji ZJRM-1 pristopilo tudi k spremembi navedenega člena ZJRM-1 (predvidoma v prihodnjem letu), saj določba ne vsebuje vseh osebnih okoliščin, zaradi katerih je mogoče izvajati diskriminacijo med ljudmi in ne vsebuje t. i. odprte definicije osebnih okoliščin, s katero je mogoče zapolniti morebitno manjkajočo osebno okoliščino, ki je lahko povod za spodbujanje sovraštva, nasilja ali nestrpnosti. [↑](#footnote-ref-13)
14. Uradni list RS, št. 33/16 in 21/18 – ZNOrg. (21. 2. 2023) [↑](#footnote-ref-14)
15. Sklep Vlade Republike Slovenije št. 51100-15/2018/12, 20. 12. 2018. [↑](#footnote-ref-15)
16. Sklep o sprejemu pravno neobvezujoče delovne definicije zanikanja in izkrivljanja dejstev o holokavstu (št. dokumenta: 50102-11/2018/16), 13. 2. 2020. [↑](#footnote-ref-16)
17. Npr. od prenosa socializacijskih in etično-vrednostnih vzorcev v družini do odnosov na delovnem mestu in v šoli, socialnega vključevanja ter družbeno-političnega aktivizma. [↑](#footnote-ref-17)
18. Kot so pluralizem, sprejemanje drugačnosti, dialog in spoštovanje človekovih pravic. [↑](#footnote-ref-18)
19. Tj., pri delu z osebami, ki so storile kazniva dejanja oz. prekrške, ki vsebujejo elemente oz. indikacije antisemitizma. [↑](#footnote-ref-19)
20. Evropska komisija, Strategy on combating antisemitism and fostering Jewish life (2021-2030), dostopno na: About the EU strategy (europa.eu) (15. 12. 2022). [↑](#footnote-ref-20)
21. European Union, Eurobarometer, *Parceptions of Antisemitism – Factsheets* (2018), dostopno na: Perception of Antisemitism - januar 2019 - - Eurobarometer survey (europa.eu) (16. 12. 2022). [↑](#footnote-ref-21)
22. Npr. Judovski kulturni center v Ljubljani, idr. [↑](#footnote-ref-22)
23. Kulturni spomenik državnega pomena. [↑](#footnote-ref-23)
24. Kulturni spomeniki lokalnega pomena. [↑](#footnote-ref-24)
25. Uradni list RS, št. [14/07](http://www.uradni-list.si/1/objava.jsp?sop=2007-01-0599), [46/10](http://www.uradni-list.si/1/objava.jsp?sop=2010-01-2334) – odl. US, [40/12](http://www.uradni-list.si/1/objava.jsp?sop=2012-01-1700) – ZUJF in [100/13](http://www.uradni-list.si/1/objava.jsp?sop=2013-01-3604). (16. 12. 2022) [↑](#footnote-ref-25)
26. Uradni list RS, št. št. [77/07](http://www.uradni-list.si/1/objava.jsp?sop=2007-01-4066) – uradno prečiščeno besedilo, [56/08](http://www.uradni-list.si/1/objava.jsp?sop=2008-01-2344), [4/10](http://www.uradni-list.si/1/objava.jsp?sop=2010-01-0129), [20/11](http://www.uradni-list.si/1/objava.jsp?sop=2011-01-0822), [111/13](http://www.uradni-list.si/1/objava.jsp?sop=2013-01-4130), [68/16](http://www.uradni-list.si/1/objava.jsp?sop=2016-01-2930), [61/17](http://www.uradni-list.si/1/objava.jsp?sop=2017-01-2916), [21/18](http://www.uradni-list.si/1/objava.jsp?sop=2018-01-0887) – ZNOrg, [3/22](http://www.uradni-list.si/1/objava.jsp?sop=2022-01-0014) – ZDeb in [105/22](http://www.uradni-list.si/1/objava.jsp?sop=2022-01-2603) – ZZNŠPP. (21. 2. 2023) [↑](#footnote-ref-26)
27. Uradni list RS, št. [43/10](http://www.uradni-list.si/1/objava.jsp?sop=2010-01-2192) in [62/16](http://www.uradni-list.si/1/objava.jsp?sop=2016-01-2618). (21. 2. 2023) [↑](#footnote-ref-27)
28. Januarja 2022 se je v okviru tradicionalnega letnega programa 'Šoa - spominjamo se 2022' zvrstilo 150 komemorativnih, izobraževalnih in kulturnih dogodkovna temo holokavsta. Dogodke so organizirale partnerske organizacije v različnih krajih po Sloveniji. Sodelovale so tudi številne šole ter nacionalna televizija. [↑](#footnote-ref-28)
29. Elektronska različica dokumenta je dostopna na: Neznane\_sledi.pdf (gov.si) (20. 12. 2022) (op. M. L.). [↑](#footnote-ref-29)
30. Gre za vgradnjo spominskih medeninastih plošč v pločnike na lokacijah, kjer so nekoč živele žrtve nacionalsocializma, med njimi tudi pripadniki judovske skupnosti (op. I. Š.). [↑](#footnote-ref-30)
31. Izdani v letih: 2013, 2015, 2016, 2017 in 2020. [↑](#footnote-ref-31)
32. Izdan leta 2016. [↑](#footnote-ref-32)
33. ZRC SAZU, Guardians of the Spoon | ZRC SAZU (zrc-sazu.si) (21. 12. 2022). [↑](#footnote-ref-33)
34. V letu 2023 bo na usposabljanje o izobraževanju o holokavstu v Yad Vashem odšla nov skupine učiteljev iz Republike Slovenije. [↑](#footnote-ref-34)
35. Gre za projekt, katerega vodi Republika Irska in financira EU, v katerem otroci po različnih državah sadijo rumene žafrane v spomin na 1,5 milijona judovskih otrok, ki so preminuli v holokavstu. [↑](#footnote-ref-35)
36. Zavod Republike Slovenije za šolstvo, dostopno na: 2020-06-18-smernice-za-poucevanje-o-holokavstu.pdf (zrss.si) (21. 12. 2022). [↑](#footnote-ref-36)
37. Uradni list RS, št. [16/07](http://www.uradni-list.si/1/objava.jsp?sop=2007-01-0718) – uradno prečiščeno besedilo, [36/08](http://www.uradni-list.si/1/objava.jsp?sop=2008-01-1460), [58/09](http://www.uradni-list.si/1/objava.jsp?sop=2009-01-2871), [64/09 – popr.](http://www.uradni-list.si/1/objava.jsp?sop=2009-21-3033), [65/09 – popr.](http://www.uradni-list.si/1/objava.jsp?sop=2009-21-3051), [20/11](http://www.uradni-list.si/1/objava.jsp?sop=2011-01-0821), [40/12](http://www.uradni-list.si/1/objava.jsp?sop=2012-01-1700) – ZUJF, [57/12](http://www.uradni-list.si/1/objava.jsp?sop=2012-01-2410) – ZPCP-2D, [47/15](http://www.uradni-list.si/1/objava.jsp?sop=2015-01-1934), [46/16](http://www.uradni-list.si/1/objava.jsp?sop=2016-01-1999), [49/16 – popr.](http://www.uradni-list.si/1/objava.jsp?sop=2016-21-2169), [25/17](http://www.uradni-list.si/1/objava.jsp?sop=2017-01-1324) – ZVaj, [123/21](http://www.uradni-list.si/1/objava.jsp?sop=2021-01-2629), [172/21](http://www.uradni-list.si/1/objava.jsp?sop=2021-01-3352), [207/21](http://www.uradni-list.si/1/objava.jsp?sop=2021-01-4285), [105/22](http://www.uradni-list.si/1/objava.jsp?sop=2022-01-2603) – ZZNŠPP, [141/22](http://www.uradni-list.si/1/objava.jsp?sop=2022-01-3469) in [158/22](http://www.uradni-list.si/1/objava.jsp?sop=2022-01-4017) – ZDoh-2AA. (15. 2. 2023) [↑](#footnote-ref-37)
38. Uradni list RS, št. [32/12](http://www.uradni-list.si/1/objava.jsp?sop=2012-01-1406) – uradno prečiščeno besedilo, [40/12](http://www.uradni-list.si/1/objava.jsp?sop=2012-01-1700) – ZUJF, [57/12](http://www.uradni-list.si/1/objava.jsp?sop=2012-01-2410) – ZPCP-2D, [109/12](http://www.uradni-list.si/1/objava.jsp?sop=2012-01-4320), [85/14](http://www.uradni-list.si/1/objava.jsp?sop=2014-01-3443), [75/16](http://www.uradni-list.si/1/objava.jsp?sop=2016-01-3209), [61/17](http://www.uradni-list.si/1/objava.jsp?sop=2017-01-2917) – ZUPŠ, [65/17](http://www.uradni-list.si/1/objava.jsp?sop=2017-01-3065), [175/20](http://www.uradni-list.si/1/objava.jsp?sop=2020-01-3096) – ZIUOPDVE, [57/21](http://www.uradni-list.si/1/objava.jsp?sop=2021-01-1162) – odl. US, [54/22](http://www.uradni-list.si/1/objava.jsp?sop=2022-01-1186) – ZUPŠ-1 in [100/22](http://www.uradni-list.si/1/objava.jsp?sop=2022-01-2512) – ZSZUN. (15. 2. 2023) [↑](#footnote-ref-38)
39. Uradni list RS, št. 16/08, 123/08, 8/11 – ORZVKD39, 90/12, 111/13, 32/16 in 21/18 – ZNOrg. (21. 2. 2023) [↑](#footnote-ref-39)